open-index/open-wikipedia-markdown huggingface dataset:
Helge Andersen

**Helge Andersen** (født 4. mars 1943, død 1. januar 2013) var en norsk dramatiker og forfatter.

Andersen hadde magistergraden i teatervitenskap. Han har arbeidet som journalist, dramalærer i gymnas, teater- og litteraturanmelder i Aftenposten og dramaturg i Radioteatret. Gjennom flere år var han hovedansvarlig for hørespillet i Lørdagsbarnetimen. Han har også skrevet bøker for barn og ungdom.

I 2000 vant Helge Andersen International Children`s and Youth Radio Drama Festivals pris *Prix Ex Aequo* 2000 for dramatiseringen av hans egen roman *Pikekyss*. Hørespillet *Lånerne* fra Lørdagsbarnetimen, tilrettelagt av Andersen, vant samme pris i 2004. I 2005 vant hørespillet *Tilbake til Tuengen Allé* produsert av Andersen Prix Europa Radio France.

Han var leder for ASSITEJ Norge (en internasjonal organisasjon for profesjonelt barne- og ungdomsteater) og medlem i eksekutivkomiteen i ASSITEJ International.

## Bibliografi
* *Martin Luther King jr* &ndash; biografi for barn (1986)
* *Rottefangeren fra Hameln* &ndash; barnebok (1989) illustrert av Annegert Fuchshuber
* *Pikekyss' &ndash; ungdomsroman ([[1995]])
* *Ulvetider* &ndash; ungdomsroman ([[1997]])


* *Simon fra floden* &ndash; hørespill i 3 episoder etter [[Claude Auclair]]s tegneserie, NRK Radioteateret [[1986]]
* *Djevel og gentleman* &ndash; av Peter Mouritzen, dramatisert for radio av Helge Andersen, NRK Radioteateret [[1991]]
* *Pikekyss* &ndash; NRK Radioteateret ([[1999]])
* *Sangen om Pinse* &ndash; av W.J. Corbett, dramatisert for radio av Helge Andersen, NRK Radioteateret ([[2000]])
* *Uglemønsteret* &ndash; hørespill i 4 episoder etter [[Alan Garner]]s roman, dramatisert for radio av Helge Andersen, NRK Radioteateret ([[2001]])
* *Lånerne* &ndash; hørespill etter [[Mary Norton]]s barnebok, dramatisert for radio av Helge Andersen, NRK Radioteateret ([[2004]])
* *Frøken Detektiv finner passordet* &ndash; hørespill etter [[Carolyn Keene]]s bok, dramatisert for radio av Helge Andersen, NRK Radioteateret ([[2005]])
* *Frøken Detektiv og det hemmekighetsfulle loftet* &ndash; hørespill etter [[Carolyn Keene]]s bok, dramatisert for radio av Helge Andersen, NRK Radioteateret ([[2009]])
* *Heksebrygg* &ndash; hørespill etter [[Anna Dale]]s bok *Whispering to Witches, dramatisert for radio av Helge Andersen, NRK Radioteateret (2007)
* *Ronja Røverdatter*&ndash; hørespill etter Astrid Lindgrens bok, dramatiser for radio av Helge Andersen, NRK Radioteateret (2009)
## Referanser


## Eksterne lenker
*
Alf Henrikson

**Alf Ragnar Sten Henrikson** (født 9. juli 1905 i Huskvarna, død 9. mai 1995 i Stockholm) var en svensk forfatter som skrev både poesi, romaner, skuespill og fagbøker. Tidlig i sitt liv arbeidet han i Dagens Nyheter. Spesielt er han kjent for sine bøker om historie.

Rundt 50 av bøkene hans ble illustrert av Björn Berg, som ellers er kjent for sine mange illustrasjoner til bøker av Astrid Lindgren og Alf Prøysen.

Da han var omtrent 80 år gammel, påbegynte Henrikson et eget oppslagsverk: *A – Ö*, en bok på nesten 1800 sider. 

## Oversettelser til norsk
* *Verdens historie*, 1990
* *Asken Yggdrasil: en gammel guddommelig historie*, 1988
* *Nordens historie*, 1987
* *Heksikon*, 1986
* *Norge og Sverige gjennom 1000 år*, 1985
* *I vingården med Pernilla Tunberger og Alf Henrikson*, 1982 (Ny rev. utg. 1985)
* *Veien gjennom A*, 1951 

## Priser og utmerkelser (utvalg)

## Referanser
Billy Vaughn

**Richard «Billy» Vaughn** (født 12. april 1919, død 26. september 1991) var en amerikansk sanger og orkesterleder.

Han ble født og vokste opp i Glasgow i Kentucky, hvor han ble inspirert av sin far til å lære seg å spille mandolin, da han som treåring var syk med meslinger. Han lærte seg senere å spille mange instrumenter.

I 1941 vervet Vaughn seg i Nasjonalgarden og ble sendt til Europa. Han ble der til slutten av andre verdenskrig og bestemte seg for å satse på en musikkarriere da han kom hjem. Vaughn studerte musikkomposisjon ved Western Kentucky State College (nå Western Kentucky University). Han livnærte seg som pianist ved lokale nattklubber og som frisør. Tre andre studenter ved universitetet, Jimmy Sacca, Donald McGuire og Seymour Spiegelman, hadde dannet en vokaltrio, og rekrutterte Vaughn som pianist til gruppen The Hilltoppers. Han ble raskt den fjerde stemmen, og skrev også deres første hitlåt, «Trying», som entret hitlistene i 1952.

I 1954 forlot han gruppen, for å jobbe som musikkdirektør hos Dot Records i Gallatin, Tennessee. Han dannet sitt eget orkester, som samme året hadde en stor hit med «Melody of Love». Han hadde i løpet av de neste 15 årene mange hits verden over, og var den første til å toppe Norges offisielle hitliste i 1958, med låten «Sail Along Silv'ry Moon».

Vaughn døde av kreft i Palomar i California, 26. september 1991. Han ble 72 år gammel.

## Referanser


## Eksterne lenker
* 
*
Anne-Berit Aspås

**Anne-Berit Aspås** (født 13. desember 1953 i Stavanger) er en norsk forfatter, oppvokst og bosatt i Asker.

Aspås er utdannet førskolelærer fra 1976 og har arbeidet ca. 20 år i barnehage. Hun har hovedfag i nordisk fra 1999. Hun debuterte i 1988 med barneboken *Gutten i heisen*, og har skrevet en rekke bøker for barn og ungdom. Flere av bøkene faller innen sjangrene science fiction og  fantasy; tema i forfatterskapet er vennskap/fiendskap, problemer med å føle seg utenfor, om å være tvunget til å klare seg uten hjelp fra voksne, mystiske historier om familiehemmeligheter, vesener fra rommet og nyoppdagede folkeslag.

## Bøker
* *Gutten i heisen* &ndash; barnebok (1988)
* *Gyldenknapp* &ndash; barnebok (1992)
* *Glassbjellen* &ndash; barnebok (1993)
* *Mikkel og jeg* &ndash; barnebok (1996)
* *Barnas dal* &ndash; ungdomsroman (1997)
* *Veien til Lan* &ndash; ungdomsroman (1998)
* *Den tredje nøkkelen* &ndash; barnebok (1999)
* *De magiske gullstjernekappene* &ndash; barnebok (2000)
* *Åttekanten og det grønne dyret* &ndash; barnebok (2001)
* *Striden om Den hvite borgen* &ndash; barnebok (2002)
* *Ved syrinen* &ndash; barnebok (2003)
* *Noe mystisk med Isak?* &ndash; barnebok (2004)
* *Petrika og tryllestaven* &ndash; barnebok (2005)
* *Baragains hemmelighet: Fjellåndenes rike* &ndash; ungdomsroman (2006)
* *Ivar og by-rottene* &ndash; barnebok (2006)
* *Den magiske ballen fra Bali* &ndash; barnebok (2006)
* *Baragains hemmelighet: Pahiskas folk* &ndash; ungdomsroman (2007)
* *Baragains hemmelighet: Isajunels tapte stamme* &ndash; ungdomsroman (2008)
* *Ivar og data-familien* &ndash; barnebok/lettlestbok (2008)
* *Nesten som magi* &ndash; barnebok (2008)
* *Baragains hemmelighet: Isajunels tapte stamme* &ndash; ungdomsroman (2008)
* *Isajunels tapte stamme* &ndash; fantasy, Gyldendal (2008)
* *Juliregn* &ndash; Hanna Frimann Forlag (2018)

## Kilder
* Presentasjon av Anne-Berit Aspås i Forfatterkatalogen på Forfattersentrums nettsider
One-Two-GO Airlines Flight 269

Ulykken med **[[One-Two-GO]] Airlines Flight 269** var en flyulykke som fant sted søndag 16. september 2007. Flyet, et McDonnell Douglas MD-82, krasjet da det forsøkte å lande i sterk vind og kraftig regnvær på Phuket internasjonale lufthavn i Thailand. Flyet delte seg i to og begynte å brenne. Det skal ha vært 130 personer ombord, hvorav fire svensker. 89 personer omkom.

## Krasjet
Flyet krasjet på øya Phuket i Thailand.
To personer som bare ble lettere skadet skal ha blitt utskrevet fra sykehus.
Chaisak Angsuwan, direktør i lufthavnsmyndighetene i Thailand sa:

*Sikten var svært dårlig da piloten prøvde å lande. Han bestemte seg for å avbryte landingen, men flyet mistet balansen og krasjet. Det delte seg i to deler.*


Flygeren prøvde å avbryte landingen, ved å følge en innøvd prosedyre for avbrutte landinger. Antagelig har sterk vind og dårlig sikt gjort det vanskelig å gjennomføre forsøket på å vinne høyde igjen. En slik prosedyre kalles *go-around*.

Anchalee Vanich Thepbutr, en eldre embetsmann fortalte TITV:
*Det er ennå usikkert hvor mange som omkom, men det er sikkert at det dreier seg om over 30. Flyet skled av rullebanen og traff nærliggende skog.*

Et vitne, William Harding, sa:
*Innsida (av flyet) var overtent og etter omkring fem minutter i brann var det en mindre eksplosjon som blåste taket av flyet.*


Flyulykken er Thailands verste siden Thai Airways Flight 261 som krasjet i 1998. Dengang ble 101 mennesker drept under et mislykket landingsforsøk ved feriestedet Surat Thani.

De kjente overlevende er fjorten thailendere, åtte briter, fire tyskere, tre iranere, tre irer, to svensker, én australier, én nederlender og én italiener.

## Referanser


## Eksterne lenker
* Aircraft Accident Investigation Committee, Ministry of Transport of Thailand:
** Final report() (EN)
** "INTERIM REPORT ONE TWO GO AIRLINES COMPANY LIMITED MCDONNELL DOUGLAS DC-9-82 (MD-82) HS-OMG PHUKET INTERNATIONAL AIRPORT THAILAND 16 SEPTEMBER 2007." AAIC () (EN)
* Passasjerlisten() (EN)
* Aviation Safety.net Report
Phuket internasjonale lufthavn

**Phuket internasjonale lufthavn**  er en lufthavn som betjerer Phuket og omegn i Thailand. Den ligger nord på øya Phuket, 32&nbsp;km fra sentrum av Phuket by. Den er Thailands nest travleste flyplass, etter Suvarnabhumi lufthavn i Bangkok.

## Ruter og destinasjoner

### Passasjerdestinasjoner

*

## Referanser


## Eksterne lenker
*
Heine T. Bakkeid

**Heine Torgersen Bakkeid** (født 15. januar 1974 i  Gratangen) er en norsk forfatter. Bakkeid vokste opp på Belnes i Gratangen og i Kvæfjord ved Harstad og bodde så flere år i Stavanger. Senere ble han igjen bosatt i Kvæfjord.

Bakkeid har en bachelorgrad i systemutvikling. Han debuterte i 2005 med den humoristiske science fiction-romanen *Bobejim – spesialagenten*. Krimbøkene hans er utgitt i 18 land.

## Bibliografi
* *Boblejim – spesialagenten* &ndash; ungdomsroman, Tun forlag (2005)
* *Uten puls* &ndash; roman, Aschehoug (2006) 
* *Hjerteknuseren* &ndash; ungdomsroman/survival horror Aschehoug (2008)
* *Dr. Schnabels krønike I - Vampyrjegeren* &ndash; ungdomsroman/historisk horror, Aschehoug (2010)
* *Dr. schnabels krønike II - De døde hus* &ndash; ungdomsroman/historisk horror, Aschehoug (2011)
* *Dr. Schnabels krønike III - Eksorsisten* &ndash; ungdomsroman/historisk horror, Aschehoug (2012)
* *Dr. Schnabels krønike IV - Knokkeløya* &ndash; ungdomsroman/historisk horror, Aschehoug (2013)
* *Tjernet* &ndash; ungdomsroman/horror, Egmont Serieforlaget (2014)
* *Jeg skal savne deg i morgen* &ndash; kriminalroman, Aschehoug (2016)
* *Møt meg i paradis* &ndash; kriminalroman, Aschehoug (2018)
* *Vi skal ikke våkne* &ndash; kriminalroman, Aschehoug (2019)
* *St. Avenger* &ndash; kriminalroman, Aschehoug (2021)
* *Sorgsankeren* &ndash; kriminalroman, Aschehoug (2024)
* *Nattseileren* – kriminalroman, Aschehoug (2025)

## Referanser


## Kilder
* Presentasjon av Heine T. Bakkeid i Forfatterkatalogen på Forfattersentrums nettsider

## Eksterne lenker
* Forfatterside hos forlaget Aschehoug 
* http://heinebakkeid.wordpress.com/
* Engelsk intervju gjort av den italienske forfatteren Gianluca Gemelli
Crewe

**Crewe** er en jernbaneby og et verdslig sogn i de sørlige deler av det seremonielle grevskapet Cheshire i England. Det er den største byen i det administrative distriktet Crewe and Nantwich. Området har løselig beregnet en befolkning på 84 000 innbyggere. Crewe er mest kjent for sin tilknytning til jernbaneindustrien i England ettersom det er et viktig knutepunkt. Det er også hvor Crewe Works er lokalisert, som i mange år var et betydelig ingeniørselskap for jernbanen i framstilling og overhaling av lokomotiver, men er i dag betydelig redusert. Fra 1946 og fram til 2002 ble det også produsert Rolls-Royces bilmotorer her. Pyms Lane-fabrikken vest for byen produserer nå bilmotorer eksklusivt for Bentley.

Selv om navnet *Creu* er nevnt i *[[Domesday Book]]* i 1086 er den moderne urbane bosetningen i Crewe ikke formelt opprettet før i 1843 av Joseph Locke som konsoliderte en «jernbane-koloni» etter at det vokst fram boliger rundt jernbanens knutepunkt siden 1840–41, skjønt allerede da ble stedet kalt for Crewe av mange.

Det lokale fotballaget i Crewe er Crewe Alexandra F.C.

## Referanser


## Litteratur
* Hornbrook, J (2009): *Crewe and its People*, Crewe, Cheshire: MPire Books, ISBN 978-0-9538877-2-9
* Chambers, S (2007): *Crewe: A history*, Chichester, Sussex: Phillimore, ISBN 978-1-86077-472-0
* Curran, H; Gilsenan, M; Owen, B; Owen, J (1984): *Change at Crewe*, Chester: Cheshire Libraries and Museums
* Dodgson, J. McN. (1971): *The place-names of Cheshire. Part three: The place-names of Nantwich Hundred and Eddisbury Hundred*, Cambridge: Cambridge University Press, ISBN 0-521-08049-5
* Dunn, F. I. (1987): *The ancient parishes, townships and chapelries of Cheshire*, Chester: Cheshire Record Office and Cheshire Diocesan Record Office, ISBN 0-906758-14-9
* Langston, K (2006): *Made in Crewe: 150 years of engineering excellence*, Horncastle, Lincolnshire: Mortons Media Group, ISBN 978-0-9552868-0-3
* Ollerhead, P (2008): *Crewe: History and guide*, Stroud, Gloucestershire: Tempus Publishing, ISBN 978-0-7524-4654-7
* Youngs, F. A. (1991): *Guide to the local administrative units of England*. (Volume 1: Northern England), London: Royal Historical Society, ISBN 0-86193-127-0

## Eksterne lenker
* 

* Crewe Town Council
* Cheshire East Council
* Jernbanemuseet, Crewe Heritage Centre
Barry Bonds

**Barry Lamar Bonds** (født 24. juli 1964 i Riverside, California) er en av spillerne på baseball-laget San Francisco Giants. Han er sønnen til den tidligere stjernen Bobby Bonds og en fjern slektning av Reggie Jackson. 

## Referanser


## Eksterne lenker
* 
*
Elizabeth Moon

**Elizabeth Moon** (født 7. mars 1945 i McAllen i Texas i USA) er en amerikansk forfatter av science-fiction og fantastisk litteratur. 

Hun ble født **Susan Elizabeth Norris** og vokste opp i McAllen i Texas. Hun lever nå i Florence i samme delstat. Hun giftet seg med Richard Sloan Moon i 1969, og de har en sønn, Micheal, født i 1983. 

Hun tok en bachelorgrad i historie ved Rice University og tjenestegjorde så i US Marine Corps. Senere studerte hun også biologi. Hun har også erfaring som ambulansearbeider. 

Elizabeth Moon begynte å skrive når hun var liten og prøvde seg på sin første bok, om hennes hund, i en alder av seks år. Hun begynte å skrive science-fiction i tenårene. 

Hennes første roman var *The Sheepfarmer's Daughter*. De fleste av science fiction-bøkene hennes inneholder militære temaer, selv om biologi, politikk og personlige forhold også er delaktige i stor grad. 

## Referanser

## Eksterne lenker
*
MS «Nordic Crown»

**MS «Nordic Crown»** er en ferge som trafikkerer strekningen København–Oslo.

## Historikk
Skipet er ett av fire søsterskip bygget ved det kroatiske skipsverftet Brodosplit som går i ferjetrafikk for skandinaviske ferjeselskap.

Opprinnelig ble skipet bestilt av Swed-Link AB i Malmö. Rederiet skulle bruke skipet på Euroways linje mellom Malmö i Sverige og Travemünde i Tyskland. Disse planene ble aldri noe av; krigen i Kroatia førte til at byggingen av skipet ble forsinket, og det svenske rederiet ønsket å komme seg ut av kontrakten. DFDS kjøpte skipet samme år som det ble levert.

Siden 26. juli 1994 har skipet gått i ruten mellom Oslo, Helsingborg og København. I oktober 2006 valgte rederiet å droppe Helsingborg for å spare kostnader i forbindelse med anløpet av Helsingborg. Det andre DFDS-skipet som seiler samme rute er MS «Pearl Seaways». I januar 2013 ble MS «Crown of Scandinavia» satt i dokk, og ble omdøpt til MS «Crown Seaways».

Gotlandsbolaget kjøpte begge skipene fra DFDS i 2024 og overtok ruten Oslo–København. Skipene ble omdøpt til  
«Nordic Crown» og «Nordic Pearl».

## Fasiliteter om bord
### Restauranter
* Blue Riband A la Carte Restaurant
* 7 Seas Buffet Restaurant
* Explorers Restaurant
* Little Italy Restaurant
* Coffee Crew 

### Barer
* Navigators Bar
* Columbus Night Club Bar
* Northern Lights Wine bar
* Sky Club Night Club
* Mermaid bar
* Sky Bar
 
### Shopping
* Tax-free shop
* Klesbutikk

### Underholdning
* Bubble Zone 
* Game Zone 
* Columbus Nightclub
* Navigators Bar
* Sky Club / konsertlokale / Diskotek

### Annet
* Konferansesenter
* Commodore De Luxe Lounge
* Resepsjon
* Vekslingskontor

## Bildegalleri

Fil:Crown of Scandinavia2.jpg|MS «Crown of Scandinavia» til kai i Oslo i 2008 
Fil:Dfds seaways crown of scandinavia.jpg|MS «Crown of Scandinavia» i 2011
Fil:Crown of Scandinavia in Copenhagen 2009 015.JPG|Skipet forfra i 2009
Fil:Crown of Scandinavia in Copenhagen 2009 005.JPG|Akterskipet med ombordkjøringsrampen
Fil:Crown Seaways_IMO 8917613_F_Oslo_14-03-2023 (2).jpg|MS «Crown Seaways» i 2023


## Referanser


## Kilder
* DNV Vessel register - Crown Seaways  Besøkt 4. mai 2022

## Eksterne lenker
* 
*
Tampere United

**Tampere United** er et finsk fotballklubb fra byen Tammerfors (finsk: *Tampere*), som spilte i Veikkausliiga før klubben ble suspendert i 2010.

## Historikk
Klubben ble grunnlagt juli 1998. De rykket opp til Veikkausliiga i 1999 når klubben var bare femten måneder gammel. I 2000-sesongen kom de på sjetteplass, og neste år vant de hele serien. I 2002 kom de på femteplass og 2003 på tredjeplass. De ble seriemestere igjen i 2006 og 2007. 

Klubben spiller sine hjemmekamper på Ratina Stadion som har en kapasitet på 17&nbsp;000. Nåværende trener for klubben er Ari Hjelm.

## Kjente tidligere spillere
* Jarkko Wiss 
* Pasi Salmela 
* Ville Lehtinen 
* Janne Räsänen 
* Juska Savolainen
* Vasile Marchis
* Dionisio 
* Noah Hickey 
* Lee Jones
* Gerry Creaney (1999) 
* László Répási (1999–2001)

## Eksterne lenker
* Klubbens offisielle nettsider
George Camsell

**George Camsell** (1902–1966) var en engelsk fotballspiller, mest kjent for sin spilleperiode i Middlesbrough FC.

Camsell ble født i Framwellgate Moor i Durham City i 1902. Han spilte en kort periode for Durham City AFC før han signerte for Middlesbrough. Han debuterte for Middlesbrough 31. oktober 1925 mot Nottingham Forest. 

Camsell scoret 18 mål for det . Blant disse var en hat-trick mot Wales i 1929 og fire mål mot Belgia samme året. Han scoret faktisk mål i hver eneste kamp han spilte for England og vil nok derfor bli husket som den mest profilerte målscoreren i Englands historie.

## Referanser


## Eksterne lenker
*
Rockeskolen

***Rockeskolen*** er en norsk reality-tv-serie med Ronni Le Tekrø som gikk på TV 2 Zebra i 2007. Konseptet gikk ut på at Tekrø skulle lære og inspirere en gruppe musikkelever, som først og fremst var skolert innen klassisk musikk, i å spille rock. Sommeren 2007 plukket Le Tekrø ut ti tenåringer på en samling på Fagernes. De ti skulle deretter bo fire uker på gården til Tekrø på Toten. Der skulle de ifølge planen forvandles til et ekte rockeband. Serien var produsert av Arne Thoresen fra MTV Mastiff.

Konseptet bygde på et tilsvarende program i Storbritannia ledet av Gene Simmons.

*Rockeskolen* hadde lave seertall.

## Deltakere
* Moa Johanne Meinich
* Snorre Tidemand krogvold
* Nina Wu
* Sondre Kaste Gundersen
* Ole Schøyen Sjølin
* Margrete Zahl Pettersen
* Lars Marius Hølås
* Lars Magnus Steinum
* Kristin Isdal Selmer
* Marta Naglic

## Referanser
Takk skal du ha

***Takk skal du ha*** er et norsk underholdningsprogram med Dan Børge Akerø som gikk på TV 2 i 1996. Det var et familie-vennlig program som inneholdt ulike aktiviteter og flere leker. Det var også musikalske innslag med kjente artister. Dukkene fra det mislykkede satireprogrammet *[[Sett på maken]]* hadde også en fast plass i programmet. Denne serien hadde opprinnelig en varighet på 25&nbsp;min. per episode, men i Akerøs program ble den redusert til korte innslag under tittelen «Kongen i statsråd». Programmet gikk på fredager.

Det var Akerøs produksjonsselskap RiksDan AS som produserte både dukkeinnslagene og selve programmet, mens Jon Ola Solum og Trond Kvernstrøm sto for regien av dukkene. 

Premieren ble sett av . 

## Referanser
23. serierunde i Adeccoligaen 2007

**23. serierunde i Adeccoligaen 2007** startet den 15. september klokken 16:00 med den TV-sendte kampen mellom Bodø/Glimt og Haugesund. Runden fortsatte med seks kamper den 16. september 2007 som alle startet klokken 16:00 og ble avsluttet med kampen mellom Skeid og Bryne som startet klokken 18:00.

## Fakta

## Eksterne lenker
* Adeccoligaen 2007: Terminliste og resultater  på altomfotball.no
Niloter

**Niloter** eller **nilotiske folk** viser til beslektede etniske grupper som hovedsakelig er bosatt i Nildalen, regionen rundt de store afrikanske innsjøene (Sør-Sudan, Uganda, Kenya, og nordlige Tanzania), og sørvestlige Etiopia, og som snakker nilotisk, et nilosahariske språk. Disse omfatter kalenjin, luo, dinka, nuer, shilluk, ateker og maa-talende folk som alle er sammensatte grupper av flere etniske grupper.

Nilotene utgjør flertallet av befolkningen i Sør-Sudan, et land som er antatt å være deres opprinnelige område for utbredelse. I dag utgjør de også den nest største gruppen av folk som er bosatt i området rundt de store afrikanske innsjøene, nest etter bantufolket, og med betydelige tilstedeværelse også i sørvestlige Etiopia. De fleste niloter praktiserer pastoralt jordbruk, og mange er også kjent for en tradisjon med å krøtterityveri. Som med bantufolkene har nilotene gjennom samhandling tilpasset seg mange skikker fra de omliggende sørkusjittiske folkegrupper. Det innebærer en form for alderssystem i den sosiale organiseringen, omskjæring og språklige betegnelser.

## Navnet
Begrepene «nilotisk» og «niloter» ble tidligere benyttet som en etnisk underklassifisering basert på antropologiske observasjoner av særskilte fysiske morfologiske trekk hos mange nilotisktalende folk. Disse oppfatningene ble oppgitt av samfunnsvitenskapen på senere 1900-tallet,
men har innen befolkningsgenetikken igjen funnet anvendelse.

Disse begrepene er i dag først og fremst benyttet for å skille nilotiske folk fra deres etniske naboer, særskilt bantufolk, basert på etnisk-lingvistiske tilknytninger. Etymologisk er begrepet nilotisk og niloter avledet fra Nildalen, særskilt øvre Nilen og dens sideelver hvor de fleste nilotiske folkene bor.

## Noter
King George V Park

**King George V Park** er et fotballstadion i St. John's i Newfoundland. Den ligger ved øvre del av Quidi Vidi Lake i sentrum av St. John's. 

Stadionet ble bygget i 1925 som nasjonalarena for Newfoundland. I 2005 ble det satt i gang en enorm renoveringsprosess, som innebar å øke banens lengde og bredde, installasjon av et undergrunns vanningssystem, nye garderobefasiliteter, så vel som å utvide tilskuerkapasiteten. Stadionet har nå en kapasitet på 10,000 mennesker.

Stadionet ble bygget som en hyllest til Kong Georg V av Storbritannia.
Sigurd Johnsen

**Sigurd Johnsen** (født 29. september 1939 i Oslo, død 18. november 2005 i Thailand) var en trøndersk forretningsmann bosatt i Thailand, også kjent under navnene «**dr. Sigurd Edmond Røkke-Johnsen Esq.**» og «**Lord Newton**». Mellom 1993 og 1999 opptrådte han flere ganger i *[[Adresseavisen]]* og noen andre aviser med påstander om at han både var britisk adelig og medlem av det thailandske kongehuset.

Røkke-Johnsen hevdet bl.a. at han hadde rett til å kalle seg prins av Thailand, og brukte urettmessig den britiske tittelen «Lord Newton».  Han hevdet ellers bl.a. at han eide en rekke Fabergéskatter, som kunsthistorikere ikke kjenner til. Han hevdet også å ha doktorgrad fra universitetet i Venezia, men denne doktorgraden eksisterte heller ikke. I VG het det at "lord Newton er adoptert av Thailands kongefamilie og tiltales og behandles som prins! Mannen som startet karrieren som avisbud i Trondheim, er i dag en av Østens mektigste menn, og troner som en solkonge i sitt private Versailles." Newton opererte også med det thailandske kongevåpenet på sitt eget brevark.

I 1997 skjenket Johnsen av statue av kong Olav, utført av Harald Wårvik, til Trondheim kommune; den  ble avduket med kong Harald til stede. På statuens plakett sto det i store bokstaver at statuen var en gave fra «Lord Newton». Dette ble senere fjernet. Sigurd Johnsen ble lenge støttet av Trondheims daværende ordfører Marvin Wiseth.

Sigurd Johnsen, som senere offisielt tok navnet Røkke-Johnsen, var oppvokst på Skatval og har sin familiebakgrunn fra grenda Røkke. Han var lærer ved Strinda framhaldskole mellom 1961 og 1962. Etter eget utsagn startet han på musikkstudier ved Norges lærerhøgskole, men avbrøt studiene i 1963 og haiket til Thailand, der han bodde fra 1963 og arbeidet som forretningsmann. Ifølge ham selv ble han da «adoptert av den thailandske kongefamilien». Ifølge den norske ambassaden i Thailand eide Røkke-Johnsen en antikvitetsbutikk ved siden av ambassaden, men ellers er lite kjent om hans forretningsvirksomhet i Thailand.

## Referanser
Persille

**Persille** (*Petroselinum crispum*) er en toårig grønn krydderurt, før viltvoksende rundt Middelhavet, men nå stort sett kultivert. Den blir mye brukt i europeisk, midtøstlig og amerikansk matlaging og høstes da etter ett år.  Den krusete typen (variant *crispum*) er vanligst i Norge, mens bladpersille (variant *neapolitanum*) er vanligere ellers. Smaken av persille kommer fra den eteriske oljen apiol, som man i gammeltiden trodde kunne stoppe svangerskap. Så har vi persillerota, hvis spiselige rot er hvit og lang og med bladverk som kan ligne bladpersillens, og begge er til forveksling like de svært dødelige hundepersille og giftkjeks, som bare sjelden vokser i Norge, men ta dette med en knipe salt. Diktet «Lille Persille» ble skrevet av Inger Hagerup og handler om en kruspersille.

## Referanser




## Eksterne lenker
*
Leander Paes

**Leander Adrian Paes** (født 17. juni 1973 i Calcutta i India) er en profesjonell indisk tennisspiller.

Paes har vunnet fjorten Grand Slam-titler i double og mixeddouble og i 1999 toppet han rankingen over verdens beste doublespiller. Han er også olympisk medaljør, i OL 1996 i Atlanta tok han bronse i singleturneringen. Han har vokst opp i Calcutta og begge hans foreldre har idrettsbakgrunn. Faren spilte på det indiske landhockeylaget som tok bronse i OL 1972 i München, og moren spilte på Indias basketlag. 

## OL-medaljer
* 1996  Atlanta - bronse i tennis, single menn  India

## Grand Slam-titler
*  **[[French Open]]:
** [[French Open 1999|1999]]  double herrer – (sammen med [[Mahesh Bhupathi]])
** [[French Open 2001|2001]]  double herrer – (sammen med [[Mahesh Bhupathi]])
** [[French Open 2009|2009]]  double herrer – (sammen med [[Lukáš Dlouhý]])
*  **Wimbledon:**
** [[Wimbledon-turneringen 1999|1999]] double herrer – (sammen med [[Mahesh Bhupathi]])
** [[Wimbledon-turneringen 1999|1999]] mixeddouble – (sammen med [[Lisa Raymond]])
** [[Wimbledon-turneringen 2003|2003]] mixeddouble – (sammen med [[Martina Navrátilová]])
** [[Wimbledon-turneringen 2010|2010]] mixeddouble – (sammen med [[Cara Black]])
** [[Wimbledon-turneringen 2015|2015]] mixeddouble – (sammen med Martina Hingis)
*  **Australian Open:**
** [[Australian Open 2003|2003]] mixeddouble – (sammen med [[Martina Navrátilová]])
** [[Australian Open 2012|2012]] double herrer – (sammen med [[Radek Štěpánek]])
** [[Australian Open 2015|2015]] mixeddouble – (sammen med [[Martina Hingis]])
*  **US Open:'''  
** 2006  double herrer – (sammen med Martin Damm)
** 2008  mixeddouble – (sammen med Cara Black)
** 2009  double herrer – (sammen med Lukáš Dlouhý)
** 2013  double herrer – (sammen med Radek Štěpánek)
** 2015  mixeddouble – (sammen med Martina Hingis)

## Heder
Han ble hedret med den indiske offisielle sivile utmerkelse Padma Shri for sin innsats.   
## Referanser


## Eksterne lenker
*
Sitronhai

**Sitronhai** er en art haier. De føder levende unger. Hunnen får mellom 4 og 17 unger annethvert år i varme og grunne laguner. De unge må klare seg selv, og blir på grunt vann i nærheten av mangrover til de blir større. Når de har nådd 1,5 til 2 meters lengde, etter 12-15 år, forlater de grunna og forflytter seg lengre ut. Man vet lite om dette stadiet. Maksimal målt lengde og vekt er 340&nbsp;cm og 183&nbsp;kg.

Nyere studier av genetikken kan tyde på at voksne haier reiser flere hundre kilometer for å pare seg, eller at populasjoner som er langt fra hverandre kan ha blitt adskilt nylig. Videre forskning på dette vil være viktig for å forstå sitronhaiens paringsadferd og økologi.

Sitronhaier er et populært valg for studier blant vitenskapsfolk fordi de er lette å få til å overleve i fangenskap, i motsetning til mange andre arter.

Sitronhaien er en av mange haier som lever i dypet, og er en av mange haiarter som føder levende unger.
Den har fått navnet fordi når lyset treffer huden dens, får den en gulaktig farge som sitronen.

## Eksterne lenker
*
One-Two-GO

**One-Two-GO Airlines** (Thai: วัน-ทู-โก แอร์ไลน์) var et lavpris-flyselskap basert i Bangkok i Thailand. Hovedbasen var ved Don Mueang internasjonale lufthavn. Etter en flyulykke september 2007 ble selskapet bannlyst fra Europa.

## Historie
Selskapets første flygning ble foretatt 3. desember 2003 mellom Bangkok og Chiang Mai. Selskapet opplevde sin første ulykke 16. september 2007 da One-Two-GO Airlines Flight 269 krasjet som følge av et mislykket landingsforsøk forårsaket av dårlige værforhold ved Phuket internasjonale lufthavn i sørlige Thailand. Minst 87 mennesker ble drept mens 43 overlevde.

## Destinasjoner
One-Two-GO opererer med flygninger til følgende destinasjoner (mai 2007):

*Thailand
**Bangkok (Don Mueang internasjonale lufthavn) **base**
**Bangkok (Suvarnabhumi lufthavn)
**Chiang Mai (Chiang Mai internasjonale lufthavn)
**Chiang Rai (Chiang Rai internasjonale lufthavn)
**Hat Yai (Hat Yai internasjonale lufthavn)
**Krabi (Krabi lufthavn)
**Nakhon Si Thammarat (Nakhon Si Thammarat lufthavn)
**Phuket (Phuket internasjonale lufthavn)
**Surat Thani (Surat Thani lufthavn)

## Flåte

One-Two-GO Airlines' flåte består av følgende fly (september 2007):

* 3 Boeing 747-100
* 1 Boeing 747-200
* 3 Boeing 747-300
* 5 McDonnell Douglas MD-82
* 1 McDonnell Douglas MD-83

## Ulykker
* Et One-Two-GO MD-82 krasjet som følge av et mislykket landingsforsøk forårsaket av dårlige værforhold ved Phuket internasjonale lufthavn i sørlige Thailand 16. september 2007. Minst 89 mennesker ble drept mens 43 overlevde. Se One-Two-GO Airlines Flight 269.

## Referanser


## Eksterne lenker
*
Ras al-Khaimah

**Ras Al-Khaimah** (arabisk: رأس الخيمة – «teltets topp») er det nordligste emiratet i De forente arabiske emirater, populært forkortet *RAK*. Hovedstaden er byen Ras al-Khaimah, som ligger ved utløpet av en liten elv i Persiagulfen. Det er lite befolkningsvekst i dette emiratet, i kontrast til de mest dynamiske naboemiratene. Historisk ble emiratet kalt «Julfar», og emiratet ble selvstendig fra Sharjah i 1869.

Emiratets areal er 1.700 km². Emiratet omfatter også en stor enklave langs vestsiden av Hajarfjellene – som går sørover helt ned til Oman. Emiratet har ca. 250 000 innbyggere og er dermed landets nest minste emirat målt etter folkemengde. Det ble en del av De forente arabiske emirater 11. februar 1972.

Emiratet ble kjent i Norge etter en fjernsynsreportasje om det norske arkitektfirmaet Snøhettas engasjement der.

Emiratet har egen flyplass – Ras Al Khaimah internasjonale lufthavn. Den ligger i den gamle byen Al Jazirah Al Hamra, som er landets eldste regulære by og en av de få, bevarte tradisjonelle arabiske byene i De forente arabiske emirater. Den ble inntatt med militær makt av emiren av Ras al-Khaimah i 1970.

## Regenter
* 17xx – 17xx sjeik Rahman al-Qasimi
* 17xx – 174x sjeik Matar bin Rahman al-Qasimi
* 174x – 1777 sjeik Rashid bin Matar al-Qasimi
* 1777 – 1803 sjeik Saqr bin Rashid al-Qasimi
* 1803 – 1888 sjeik Sultan bin Saqr al-Qasimi (d. 1866)
* 1808 – 1814 sjeik al-Husayn bin `Ali al-Qasimi
* 1814 – 1820 sjeik al-Hasan bin Rahman al-Qasimi
* 1820 – 1866 sjeik Sultan bin Saqr al-Qasimi
* 1866 – mai 1867 sjeik Ibrahim bin Sultan al-Qasimi
* Mai 1867 – 14. april 1868 sjeik Khalid bin Sultan al-Qasimi (d. 1868)
* 14. april 1868 – 1869 sjeik Salim bin Sultan al-Qasimi (d. 1919)
* 1869 – august 1900 sjeik Humayd bin Abdullah al-Qasimi (d. 1900)
* september 1900 – 1909 ukjent
* 1909 – august 1919 sjeik Salim bin Sultan al-Qasimi
* August 1919 – 10. juli 1921 sjeik Sultan bin Salim al-Qasimi (f. 1891)
* 10. juli 1921 – 1948 sjeik Sultan bin Salim al-Qasimi
* 17. juli 1948 – 27. oktober 2010 sjeik Saqr bin Muhammad al-Qasimi (f. 1918)
* 2010 - sjeik Saud bin Saqr Al Qasimi (f. 1956)

## Referanser


## Eksterne lenker
* 
* Snøhettas byggeprosjekt
Bojan Zajić

**Bojan Zajić** (**[[Det kyrilliske alfabetet|kyrillisk]]**: *Бојан Зајић*, født 17. juni 1980) er en serbisk fotballtrener og tidligere fotballspiller.

## Klubbfotball
### Tidlig karriere
Bojan startet sin fotballkarriere som ungdomsspiller i Napredak Kruševac, før han gikk videre til FK Obilić der han var i perioden 2001 til 2006. Da skiftet han klubb og gikk til FK Bask.

### Partizan Beograd
Han scoret 10 mål på 49 kamper for Partizan.

### Vålerenga
Bojan ble først hentet på lån fra FK Partizan i Beograd 2007. Låneavtalen inkluderte et opsjon på kjøp, noe Vålerenga benyttet seg av 2. november samme år. Den nåværende kontrakten løper ut 2013.

Bojan kom raskt i Klanens hjerte i løpet av 2008 sesongen, han har også uttalt at de gir han pågangsmot når han entrer banen. 

Zajić uttalte primo juni 2008 at han heller ville gå fra klubben, enn å fortsette å komme inn i kampene som reserve.

I en seriekamp mellom Vålerenga og Tromsø IL 28. juli 2008, ble Zajić utvist for å ha brukt albue i en takling, selv om han selv blødde kraftig fra hodet. Dommer Svein-Erik Edvartsen innrømmet da han fikk se TV-bildene etter kampen at det var en feildømming, og NFFs disiplinærutvalg vedtok 31. juli at Zajić ikke skulle få en karantene som følge av sitt røde kort.

Bojan spilte og skåret også mot Liverpool og FC Barcelona i 2008 og 2010, da i treningskamper.

## Landslagsspill
Zajić har to landskamper for .

## Referanser


## Eksterne lenker
*
Saqr bin Muhammad al-Qasimi

**Sjeik Saqr bin Mohammad al-Qassimi** (født 9. april 1918 i Ras al-Khaimah, død 27. oktober 2010 samme sted) var emir i emiratet Ras al-Khaimah, som er en del av De forente arabiske emirater.

Sjeik Saqr bin Muhammed Al Qasimi tilhører Al Qasim-stammen som på 1700- og 1800-tallet ble kjent for å kjempe mot britisk ekspansjon og kolonialisme. De var store, og kanskje noen av verdens første, sjøfarere, med en flåte på over 800 handelsfartøyer i oversjøisk fart. Denne flåten ble skutt i stykker av britene i 1819. Sjeik Saqr kom til makten den 17. juli 1948 som følge av en ublodig palassrevolusjon, hvor hans onkel (Shaykh Sultan Bin Salem al-Qassimi) ble skjøvet til side. I 1972 ble sjeikdømmet tilsluttet De forente arabiske emirater, som det siste av syv. Han ble etterfulgt av sin sønn Saud bin Saqr al Qasimi.

Saqr bin Muhammad al-Qasimi var en av de monarkene i verden som har sittet lengst ved makten.

## Referanser


## Eksterne lenker
*
Kvithammar

**Kvithammer** eller **Kvithammar** er et sted i Stjørdal kommune i Trøndelag. Kvithammer passeres av Europavei 6. Soknegrensen mellom Stjørdal og Skatval går mellom Kvithammer og Bolkan og i Vifstadlia.

Kvithammer ble regnet som tettsted av SSB inntil 2020. Tettstedet svarte til Nordlandsfeltet, som ble bygget ut i slutten av 1980-årene. Boligfeltet er stykket ut fra Nordlandet på Skatval, men veiadkomsten er via Kvithammer.

## Historie
Gårdsnavnet Kvithammer kommer av en bergknaus ved det som i dag er Østre Kvithammer. Det eldste skriftlige belegget for gården er fra 1520.

Kvithammer ble i 1791 utlagt til embetsgård for sjefen for Stjørdalske kompani i Første trondhjemske infanteriregiment. Ikke alle offiserene som hadde bruksrett, drev gården selv, så den ble lenge bortforpaktet. Den ble solgt til Mathias Lund på Medbroen i 1857 og videre til Robert Nicolai Hirsch i 1864.

Folkehøyskolemannen Lars Bentsen kjøpte Kvithammer i 1869 og drev den frem til et mønsterbruk. Han reiste også store, nye hus på gården. Bentsen solgte til Johan Reinert Vikan i 1899. Vikan delte gården mellom sine to sønner.

Vestre Kvithammer ble i 1923 solgt til staten som forsøksgård, senere forskningsstasjon for planteforskning. NIBIO vedtok i 2017 å legge ned sin virksomhet på Kvithammer, og Norsk Landbruksrådgiving overtok.

## Referanser
Colosseum (TV-program)

***Colosseum*** var et norsk gameshow som gikk på TVNorge i 1997 og som ble ledet av Anne Marie Ottersen og Stein Johnsen. Programmet ble en seermessig fiasko og fikk også meget dårlig mottakelse av anmelderne.

*Colosseum* tok utgangspunkt i folk som utmerket seg på en eller annen måte (for anledningen kalt gladiatorer), enten det var en motorsag-sjonglør, sverdsluker, utbryterkonge, såpeboblemester, gummimann, verdensrekordholder i raping – eller andre ferdigheter som ikke var fullt så vanlig. I tillegg skulle to lag kjendiser kjempe mot hverandre. Lagene fikk utdelt hver sin gladiator, som de måtte hjelpe fram til flest mulig poeng – som ble gitt av publikum. 

I første program var kveldens hovedgjester Tine Skolmen og Jon Skolmen, som skulle kjempe mot polfarerne Erling Kagge og Sjur Mørdre. Episodens gladiatorer var Csaba Forras - mester med kniver, Madelene Strøm, Tho, Per Melander, Jens Jepsson og Arpad Nick.

## Mottakelse og seertall
Programmet ble dårlig mottatt av Aftenpostens anmelder som beskrev det som kjedelig, rotete og lite engasjerende. VGs anmelder gikk enda lengre og beskrev det som noe av det dummeste han hadde sett på norsk TV.

Seermessig hadde programmet en brukbar start, men endte dårlig. Drøyt 180 000 så programmet i begynnelsen, deretter falt seertallet og ble liggende på mellom 115 000 og 140 000. Etter en måneds tid krøp seertallet til under 100 000 og hadde et notert bunnivå på 66 000.

## Referanser
Fotball under Sommer-OL 1924

**Fotball under Sommer-OL 1924** ble arrangert fra 25. mai til 9. juni 1924. Finalen ble spilt på Stade Olympique de Colombes i Paris. 

Fotballturneringen ble spilt i cupformat og det ble spilt kamper på fire forskjellige arenaer i Paris. 22 lag deltok og for første gang deltok lag utenfor Europa. Portugal trakk sitt lag før første kamp og Sverige gikk derfor videre til åttendedelsfinale på walkover.  

## Medaljefordeling

## Resultater
Følgende ni lag var forhåndskvalifisert til åttendedelsfinalene:
*
*
*
*
*
*
*
*
*

## Medaljevinnere

## Eksterne lenker
* Football at the 1924 Summer Olympics hos olympedia.org
* Resultater og profilside  hos sports-reference.com
Skjelstadmark

**Skjelstadmark** (eller **Skjølstadmark**) er en bygd i Hegra sogn i Stjørdal kommune i Trøndelag.

Leirgrunn har formet et ravinelandskap gjennom mange ras, deriblant et stort kvikkleireras den 14. september 1962. To millioner kubikkmeter kvikkleire raste ut, og en toårig gutt omkom.

Skjelstadmark har store skog- og friluftsområder. Innenfor allmenningen i Rådalen finnes mange voller og vann som brukes som utfartsområde, sommer som vinter. Fleridrettslaget Skjelstadmark IL ble stiftet i 1928. Hvert år arrangeres Høgseterrennet, et 36 km langt skirenn som går fra Åsen (Levanger) til Skjelstadmark, eller motsatt. Ved Okkelberg i Skjelstadmark finnes Skjelstadmark skole og barnehage, Vårtun forsamlingshus og et idrettsanlegg. 

Skjelstad var kirkested frem til reformatsen i 1589, da sognet ble underlagt Hegra kirke. Okkelberg kapell ble tillatt bygd for den nordlige delen av Skjelstadmark i 1904 og innviet i 1905.

Ved innføringen av formannskapslovene i 1837 var Skjelstadmark i Hegra sogn en del av Stjørdalen formannskapsdistrikt, som ble delt i landkommunene Nedre og Øvre Stjørdalen i 1850. I 1874 ble Øvre Stjørdalen delt i Hegra og Meråker kommuner. I 1962 ble Hegra, Skatval, Lånke og Stjørdal kommuner slått sammen til den nye Stjørdal kommune.

## Referanser
Inger Andersen

**Inger Andersen** kan vise til:

* Inger Marie Andersen (1930&ndash;1995) − norsk skuespiller
* Inger Lise Rypdal –  norsk artist, sanger, skuespiller og forfatter (født 1949)
Åsenfjorden (Levanger)

:*For fjorden, se [[Åsenfjorden]].*

**Åsenfjorden** er et lite sted i Levanger kommune i Trøndelag. Åsenfjorden ligger ikke langt fra kommunegrensen mot Frosta, mellom stedet Hopla, Lofjorden (en del av Åsenfjorden) og Hammervatnet.

## Referanser
20. serierunde i 2. divisjon avdeling 3 2007

**20. serierunde i 2. divisjon avdeling 3 2007** startet 14. september, og endte med to kamper den 17. september 2007.



## Resultater

## Eksterne lenker
* 2. divisjon avdeling 3 2007: Terminliste og resultater på altomfotball.no
Kvitnos

**Kvitnos** (*Lagenorhynchus albirostris*) tilhører gruppen med klassiske delfiner og er en av de største artene med delfiner. Kvitnos er den mest tallrike delfinen i norske farvann.

## Beskrivelse
Kvitnos blir omkring 2,5-3 meter lang og kan veie opp mot 350 kg. Den kjennetegnes ved sin korte, tykke, kremhvite snute (både overkjeven og underkjeven) og en svært krum ryggfinne. Kalvene er cirka 110-120 cm lange ved fødselen og veier omkring 40 kg.

Arten kan lett forveksles med kvitskjeving, men denne arten finnes vanligvis lenger sør. Kvitnosen er dessuten større og har ikke gule striper langs sidene. Kvitskjeving har heller ikke hvit overkjeve.

## Utbredelse
Arten finnes i et belte over det nordlige Atlanterhavet, fra Cape Cod, munningen av St. Lawrence-elva og Grønland i vest, rundt Island, og fra nordlige Frankrike til Svalbard i øst. Arten er også vanlig langs hele norskekysten, og den regnes som den mest tallrike delfinarten i Barentshavet.

Arten er mest tallrik rundt De britiske øyer, men forskere antar at det finnes en østlig og en vestlig bestand i Nord-Atlanteren. Disse bestandene skiller seg fysisk fra hverandre gjennom forskjeller i hodets utforming, men det er uklart om det er to ulike underarter det er snakk om.

## Atferd
Kvitnos er ikke like godt tilpasset arktiske forhold som hvithval og narhval. Populasjonen, paringsmønstrene og livslengden til denne delfinen er ukjent, skjønt mange kilder anslår flere hundre tusen individer, tettere i den østre delen av Nord-Atlanteren enn i den vestre. Arten kalver gjerne sent på sommeren eller tidlig på høsten.

Kvitnos er akrobatiske og sosiale dyr. De rir ofte på baubølgene til båter og hopper over vannflaten. Arten jakter i flokk, herunder også i samarbeid med andre delfinarter. Fravorittmaten består blant annet av sild, lysing, småtorsk, hyse og lodde.

## Referanser


## Eksterne lenker
*
West Bletchley

**West Bletchley** er et verdslig sogn i Milton Keynes i England. Det består av deler av byen Bletchley: Sør for Standing way (A421), vest for West Coast Main Line og nord for Water Eaton Brook. Sognet er delt inn i Old Bletchley, Far Bletchley og kjerneområdet West Bletchley.

Bletchley Park, som under andre verdenskrig var hovedkvarter for britiske kodeknekkere og som nå er et museum, ligger i West Bletchley.
Mølle

**Mølle** (norrønt *mylna*) er en innretning for å male eller finknuse noe; vanligvis for å forvandle korn til mel. I en tradisjonell mølle foregår malingen mellom to møllesteiner; en ligger fast, den andre roterer. 

De eldste møllene var drevet av håndkraft eller av dyr. Små møller beregnet til håndkraft kalles gjerne en kvern.

Etter hvert ble det utviklet møller drevet av vannkraft, ved hjelp av et vannhjul, og møllen kan da kalles en vannmølle. Alternativt kan den drives av vindkraft, og kalles da en vindmølle. Sistnevnte kan også henvise til vindturbin hvor hensikten ikke er å knuse eller male, men som benytter kraften til å lagre energi i form av elektrisitet. Moderne møller som maler og knuser drives vanligvis av elektrisk kraft. En tredemølle var i eldre tid hjul i form av hul sylinder som trås (særlig av straff-fanger) for å drive en maskin, men som i moderne tid er et treningsapparat som det er mulig å gå, løpe eller jogge på for treningen og fysikkens skyld.

Kvern er et annet ord for mølle i den forstand at hensikten er male eller knuse noe, som korn, men hvor prosessen er forskjellig. Det brukes som oftest om mindre innretninger, som bekkekvern. En kaffekvern, som maler opp kaffebønner på kjøkkenet, kalles for «kaffemølle» på dansk, men har «kaffekværn» som synonym.

## Etymologi
Mølle har en langstrakt bakgrunn. Mølle har utviklet seg fra norrønt *mylna*, via gammelsaksisk *mulin, mulina* eller angelsaksisk *mylen*, fra senlatin *molina*, fra latin *mola*, i betydningen «møllestein», som igjen er avledet av latinske *molere*, «male, knuse». Sistnevnte er beslektet med norske *male*, norrønt *mala*, som igjen er beslektet med norske mel, norrønt mjǫl. Den eldste formen er urindoeuropeisk **melə-*, «male, knuse».

Fagpersoner i dette yrket kalles en *møller*. Som en del tradisjonelle yrker har det også gitt familienavn, som Møller i Danmark, men også i andre land: Möller og Müller i Tyskland og Mill og Miller i England, Molina i Spania, og videre.

### Uriktig bruk av substantivet mølle
Moderne vindmøller driver ikke møller, vinden driver en generator som produserer elektrisitet. Vindturbin er den korrekte betegnelsen.

## Referanser


## Eksterne lenker
*
Terrorangrepet mot World Trade Center

* Bombingen av Verdens handelssenter i New York 26. februar 1993
* Terrorangrepet 11. september 2001
Ole Torp

**Ole Nicolay Torp** (født 1951) er en norsk journalist og programleder som var ansatt i NRK i 30 år. Han hadde en allsidig karriere i NRK hvor han var utenriksreporter, kulturreporter, ledet debattprogrammer og var korrespondent i Washington, D.C. og Beijing. Torp var også ansatt mange år i *[[Dagbladet]]*. 

## Liv og virke
Torp begynte som journalist i 1971 i *[[Bergens Arbeiderblad]]*, hvor han skrev særlig om ungdomspolitikk, kultur og musikk. I 1977 gikk han til *[[Dagbladet]]*, hvor han ble i 15 år. Torp avslørte at det ble drevet demonutdrivelse (såkalt eksorsisme) i regi av den norske kirke, noe som førte til massiv omtale i media og behandling i bisperådet. Han hadde stillinger som reporter, vaktsjef, reportasjeleder, bergenskorrespondent, New York-korrespondent 1987–1990 og redaksjonssjef (redaktør) i *Dagbladet*, frem til han ble ansatt i NRK i 1991. Der arbeidet Torp i *[[Dagsrevyen]]* og i andre nyhets- og aktualitetsprogrammer. Han var NRKs USA-korrespondent i Washington, D.C. fra 1998 til 2002 og Asia-korrespondent i Beijing i perioden 2007–2010. I tillegg til dette var han programleder for debattprogrammet *[[Aktuelt (NRK)|Aktuelt]]* fra 2010 til 2015 og for intervjuprogrammet *[[Torp (TV-program)|Torp]]* fra 2016.

Ole Torp har hatt flere tillitsverv i pressens organisasjoner, vært leder i Bergen Journalistlag og landsstyremedlem i Norsk Journalistlag. Han har også vært leder for SKUP, og har sittet i juryen for Den store journalistprisen. 

I 1992 fikk Ole Torp, sammen med journalistkollega Erling Borgen, SKUPs sølvdiplom for å ha avslørt Statoils kartlegging av homofili blant sine ansatte.

I desember 2021 gikk Torp av med pensjon, etter å ha arbeidet for NRK i 30 år.

## Referanser


## Eksterne lenker
*  «Nå er Ole Torp ferdig i NRK etter 30 år», m24.no - 14. desember 2021
Helle (kvinnenavn)

**Helle** er et kvinnenavn avledet av *[[Helene]]*, som betyr «fakkel», eller *[[Helga (navn)|Helga]]*, som betyr «hellig». Navnet er svært mye brukt i Danmark. *Helle* er også et sjeldent mannsnavn, mest utbredt i Finland.

## Etymologi
Kvinnenavnet *Helle* er en opprinnelig dansk form av *Hella*, som er en kortform av navn som begynner på *Hel-*, spesielt *[[Helene]]* og *[[Helga (navn)|Helga]]*. *Helene* er et opprinnelig gresk navn dannet av *helene* (gresk: ‘ελενη), som betyr «fakkel».*Helga* er dannet av det norrøne ordet *heilagr* som betyr «hellig».

*Heli*, *Helli*, *Hellä*, *Hely*, *Hele*, *Helly* og *Hela* er andre varianter av *Hella*. Noen av disse har også andre opprinnelser.

Mannsnavnet *Helle* er en dialektform av *[[Helge]]*, en nyere form av det norrøne navnet *Helgi*, som igjen antakelig er dannet av det urnordiske navnet **Hailaga*, dannet av **hailaga-*, «hellig».

## Utbredelse
*Helle* brukes hovedsakelig som kvinnenavn. Det er et svært vanlig kvinnenavn i Danmark.

I Norge har navnet tradisjonelt vært brukt mest på Østlandet, spesielt i Vestfold.

*Helle* har estisk navnedag 18. august, finsk navnedag 27. oktober og norsk navnedag 20. november.

|}

I Finland, Norge og Sverige er Helle et dobbeltkjønnet navn, som betyr at det er brukt av både gutter og jenter. Ifølge Statistisk sentralbyrå er det, per 2014, 8 menn i Norge som har Helle som første fornavn. Til sammenligning er det 2532 norske kvinner som har navnet.

|}

## Kjente personer med navnet
Personene i listen er ordnet kronologisk etter fødselsår.
* Helle Thorning-Schmidt (f. 1966), dansk politiker og statsminister siden 2011
* Helle Frederiksen (f. 1981), dansk triatlet
* Helle Skjervold (f. 1985), norsk journalist

## Referanser


## Eksterne lenker
*